stanford-oval/wikipedia huggingface dataset:
Rolls-Royce Phantom VII
Yleistä

BMW:n omistuksesta huolimatta Phantomin suunnittelussa pyrittiin noudattamaan Rolls-Roycen perinteitä. Noin 15 prosenttia osista on kuitenkin yhteisiä BMW:n mallien kanssa. Rolls-Royce haluttiin pitää selvästi BMW:stä erillisenä merkkinä. Mercedes-Benz on saanut jonkin verran kritiikkiä Maybach-merkkinsä esittelystä, joka on moneen otteeseen luokiteltu "luksusmallisena" S-sarjan autona. Phantomia ei näin ollen myöskään myydä missään päin maailmaa samoilla jälleenmyyjillä BMW:n autojen kanssa. Vuoden 2006 tavoitteena on ollut myydä Phantomia noin 800 kappaletta. Auton tärkeimmät markkina-alueet ovat Yhdysvallat ja Iso-Britannia. Pian näiden jälkeen tulee kuitenkin Kiina. Vuoden 2006 maaliskuussa Rolls-Royce ilmoitti valmistaneensa jo yhteensä 3 000 Phantomia
Auton kori valmistetaan BMW:n tehtaalla Dingolfingissa, Saksassa ja moottori Münchenissä. Sieltä osat kuljetetaan Isoon-Britanniaan ja lopullinen yksilöllisesti tapahtuva kokoonpano tehdään Goodwoodissa, Englannissa. Kahta käytössä oleva robottia lukuun ottamatta työ Englannissa tapahtuu kokonaan käsin. Jokaisen kappaleen kokoonpano vaatii noin 350 tunnin työn. Auto on valmistettu erittäin kevyen, alumiinisen korirakenteen (spaceframe) ympärille. Rakenteen kokonaispaino on vain 550 kg, mutta se on silti erittäin luja ja kestävä. Keulalla on aikaisempien mallien mukaisesti Charles Sykesin vuonna 1911 suunnittelema keulakoriste.
Phantomista esiteltiin Geneven autonäyttelyssä vuonna 2005 myös pidennetyllä akselivälillä varustettu versio, joka on 250 mm normaaliversiota pidempi.
Vuoden 2007 tammikuussa esiteltiin Detroitissa 2-ovinen avomallinen Drophead Coupé. 4-paikkaisen auton tuotanto Goodwoodissa aloitetaan kesällä. Kangaskattoinen Coupé-malli on muotoiltu perinteisen Rolls-Roycen mukaisesti - pitkä konepelti, suuret vanteet sekä lyhyt etu- ja pitkä takaylitys. Konepelti on harjattua terästä ja hattuhylly tiikkiä. Sedan-mallia pidemmät ovet on suunniteltua avomallia varten ja ne mahdollistavat kohtuullisen helpon kulun myös takapenkeille. Autossa käytettävä kangaskatto on valmistajan mukaan yksi suurimmista nykyautoissa käytetyistä ja sen suunnittelussa on annettu suuri painoarvo äänieristykselle. Materiaalia on viidessä kerroksessa ja se suunniteltu taittuvan mahdollisimman pieneen tilaan. Alumiinista valmistettua alusta on tehty jäykäksi ja kevyeksi. Moottori on sama kuin sedanissa, samoin suorituskykylukemat.
Erikoismallit > Phantom Black

Vuonna 2006 valmistettiin myös rajoitettu 25 kappaleen sarja Phantom Black -erikoismallia. Auton kori on maalattu Diamond Black -erikoismaalilla ja renkaat ovat 21-tuumaiset. Moottori on entinen, mutta sen ulkonäköä on kohennettu mustilla koristeilla ja kromilla. Myös sisustus on linjassa mustanpuhuvan teeman kanssa.
Erikoismallit > 80th Anniversary

Vuonna 2005 valmistettiin Phantom-nimen 80-vuotisjuhlan (Phantom I vuonna 1925) kunniaksi 25 erikoisvarusteltua autoa. Ulkoväritys malleissa on joko täysin musta tai hopean ja mustan sekoitus. Väritykset pyrkivät muistuttamaan 1920-luvulla käytettyjä värejä. Alle on laitettu näyttävät 21-tuumaiset vanteet. Sisätiloista löytyy muun muassa viinikaappi ja DVD-järjestelmä.
Tekniikka

Moottori perustuu BMW:n valmistamaan V12-moottoriin.
6.75 V12, 6749 cm³ (84,6 x 92,0 mm), 338 kW (460 hv) @ 5350 r/min, 720 Nm @ 3500 r/min, 11:1
Vaihteistona on 6-portainen automaattivaihteisto. Jousitus on erillisjousitus. Vaikeampia olosuhteita ajatellen kuljettaja pystyy nostamaan auton maavaraa 25 millimetrillä.
Suorituskyky

Huippunopeus: 240 km/h (elektronisesti rajoitettu)
Kiihtyvyys 0–100 km/h: 5,9 s
Mittoja

Pituus: 5 834 mm
Leveys: 1 990 mm
Korkeus: 1 632 mm
Akseliväli: 3 570 mm
Omamassa: 2 550 kg
Ilmanvastuskerroin (Cd): 0,38
Aiheesta muualla

Autoblog.com - 2008 Rolls-Royce Phantom Drophead Coupe Gallery
Sanduskyn piirikunta

Ilmakuva Sanduskyn ja Senecan piirikuntien rajalla sijaitsevan Green Creekin kunnan alueelta.
Sanduskyn piirikunta (Sandusky County) on piirikunta Ohiossa, Yhdysvalloissa. Sen suurin kaupunki ja hallinnollinen keskus on Fremont.
Maantiede

Sanduskyn naapuripiirikuntia ovat Ottawa pohjoisessa, Erie idässä, Huron kaakossa, Seneca etelässä ja Wood lännessä.
Sanduskyn piirikunnan pohjoisrajasta osa kulkee Eriejärven Sanduskylahden rannalla. Piirikunnan pinta-ala on 1 059 neliökilometriä, josta 97 prosenttia on harvaanasuttua.
Väestö

Piirikunnassa oli vuoden 2010 väestönlaskennassa 60 944 henkeä. Etniset ryhmät jakautuvat valkoisiin, joita on 94,3 prosenttia, mustiin (3,1 prosenttia), alkuperäisamerikkalaisiin (0,3 prosenttia) ja aasialaisiin (0,3 prosenttia).
Kotitalouden mediaanitulo on 47 277 dollaria ja köyhyysrajan alapuolella eli 13,6 prosenttia väestöstä 2007–2011 välisenä aikana.
Talous

Sanduskyn piirikunnan maapinta-alasta 75 prosenttia on viljeltysmaata. Se on Ohion viidenneksi suurin tomaattien tuottaja ja toiseksi suurin tehdastuotannossa.
Historia

Sanduskyn piirikunta perustettiin vuonna 1820. Se sai nimensä intiaanien sanasta, joka tarkoittaa ”lähellä kylmää vettä”. Alue kuului alun perin Ohion intiaaneille Greenevillen rauhansopimuksessa varattuun alueeseen. Uudisasukkaita muutti alueelle hyvin hitaassa tahdissa, koska alueesta suuren osan käsitti Great Black Swamp -suo.
Yhdysvaltain 19. presidentti Rutherford B. Hayes on eräs tunnetuimpia Sanduskyn piirikunnan asukkaita ja hänen kotinsa Spiegel Grove on Ohio Historical Societyn hoitama historiallinen kohde.
Aiheesta muualla

Kuvia tai muita tiedostoja aiheesta Sanduskyn piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Eure (joki)

| Eure |
| --- | --- |
 Eure lähellä kohtaa, jossa se laskee Seineen
Alkulähde:  Étang des Personnes, Étang de Rumen  48°31′49″N, 0°45′07″E
Laskupaikka:  Saint-Pierre-lès-Elbeuf  49°17′41″N, 1°02′23″E
Maat:  Ranska
Pituus:  228,7 km
Virtaama:  26,2 m³/s
Valuma-alue:  6017 km²
 Eure kartalla
Eure on Ranskan joki, joka saa alkunsa Perchen alueelta ja virtaa Ornen, Eure-et-Loirin, Euren ja Seine-Maritimen departementtien kautta Centre-Val de Loiren ja Normandian alueilla. Eure on Seineen vasemmalta puolelta laskeva sivujoki.
Eurejoen mukaan ovat saaneet nimensä Euren ja Eure-et-Loirin departementit.
Maantiede

Eure on 228,7 kilometrin pituinen. Sen lähteet ovat Longny les Villagesin kunnassa Ornen departementissa.
Eure virtaa myös Eure-et-Loirin, Euren ja Seine-Maritimen departementtien kautta. Sen varrella sijaitsevista paikkakunnista huomattavimpia ovat Chartres, Maintenon, Pacy-sur-Eure, Saint-Aquilin-de-Pacy ja Louviers. Euren suurimmat sivujoet ovat Avre ja Iton.
Eure laskee Seineen Saint-Pierre-lès-Elbeufissa Seine-Maritimen departementissa.
Maantiede > Departementit ja kunnat

Eure kulkee seuraavien 91 kunnan alueella:
Maantiede > Ornen departementissa

Longny les Villages
Les Menus
Kuvia Euren varrelta Ornen departementista.
La Lande-sur-Eure.
Maantiede > Ornen departementissa > Eure-et-Loirin departementissa

Virran kulkusuunnassa lueteltuina:
Manou
Fontaine-Simon,
Belhomert-Guéhouville
Saint-Maurice-Saint-Germain,
Pontgouin
Landelles
Chuisnes
Courville-sur-Eure
Saint-Luperce
Saint-Georges-sur-Eure
Nogent-sur-Eure
Fontenay-sur-Eure
Mignières
Thivars
Ver-lès-Chartres) (Lochén kylä),
Barjouville
Morancez
Luisant
Le Coudray
Chartres
Lèves
Champhol
Saint-Prest
Jouy
Soulaires
Saint-Piat
Mévoisins
Maintenon
Pierres
Villiers-le-Morhier
Nogent-le-Roi
Coulombs
Lormaye
Bréchamps
Chaudon
Villemeux-sur-Eure (Le Mensil-Ponceaun kylä)
Charpont
Écluzelles
Luray
Mézières-en-Drouais
Sainte-Gemme-Moronval
Cherisy
Montreuil
Abondant
Sorel-Moussel
Saussay
Anet
Oulins
La Chaussée-d'Ivry
Guainville.
Kuvia Euren varrelta Eure-et-Loirin departementissa.
Mylly Landellesissa.
Eure Lochén ja La Varennen välissä, Ver-lès-Chartresissa.
Eure kulkee Chartresin vanhan kaupungin halki.
Pariisin–Brestin rautatien silta Euren yli Chartresissa.
Maintenonin linna nähtynä Eurelta
Écluzelles.
Maantiede > Ornen departementissa > Euren departementissa

Saint-Georges-Motel
Marcilly-sur-Eure
Croth
Ézy-sur-Eure
Ivry-la-Bataille
Garennes-sur-Eure
Bueil
Neuilly
Breuilpont
Merey
Gadencourt
Hécourt
Fains
Pacy-sur-Eure
Croisy-sur-Eure
Ménilles
Vaux-sur-Eure
Hardencourt-Cocherel
Houlbec-Cocherel
Jouy-sur-Eure
Chambray
Fontaine-sous-Jouy
Autheuil-Authouillet
Clef Vallée-d'Eure
Cailly-sur-Eure
Heudreville-sur-Eure
Acquigny
Le Mesnil-Jourdain
Pinterville
Louviers
Incarville
Le Vaudreuil
Val-de-Reuil
Léry
Les Damps
Pont-de-l'Arche
Criquebeuf-sur-Seine
Martot.
Le Vaudreuilin kunnan kautta kulkee Euren sivuhaara Morte Eure ("Kuollut Eure").
Géoportailin mukaan Eure kulkee Euren departementissa, Autheuil-Authoillet'n ja Clef Vallée d'Euren välissä, myös Saint-Vigorin kunnan kautta, jolloin joki kulkee kaikkiaan 92 kunnan alueella.
Kuvia Euren varrelta Euren departementista.
Marcilly-sur-Eure.
Neuilly-sur-Eure.
Eure Cocherelissa Houlbec-Cocherelin kunnassa.
Maantiede > Ornen departementissa > Seine-Maritimen departementissa

Saint-Pierre-lès-Elbeuf
Sandren tietojen mukaan Eure kulkisi myös Saint-Aubin-lès-Elbeufin kautta, joka kuitenkin sijaitsee Seinen oikealla rannalla vastapäätä Euren yhtymäkohtaa.
Maantiede > Valuma-alue

Ranskan kansallisessa vesistöjen tietojärjestelmässä (BD Carthage) jokien valuma-alueet on jaettu neljän tasoisiin pienempiin osiin: hydrografisiin seutuihin (ransk. régions hydrographiques), sektoreihin (ransk. secteurs), alasektoreihin (ransk. sous-secteurs)  ja hydrografisiin vyöhykkeisiin (ransk. zones hydrographiques). Euren valuma-alue jakautuu 22 hydrografiseen vyöhykkeeseen.  Valuma-alueen pinta-alasta 71,19 % on maatalousmaata, 22,24 % metsää ja puolittain luonnontilaista ympäristöä, 6,14 % rakennusmaata, 0,42 % vesistöjä ja 0,01 % kosteikkoa.
Maantiede > Vesihallinto

Vesihallinnollisesti Eure kuuluu Seine-Normandien alueeseen. Sen hallintoa johtaa Agence de l'Eau Seine-Normandie]] -niminen virasto.
Seine-Normandien alueeseen kuuluva Seinen alajuoksun osa-alue jakautuu edelleen kahdeksaan hydrografiseen yksikköön:
Avre
Blaise
Drouette
Euren yläjuoksu (ransk. Eure Amont)
Euren alajuoksu (ransk. Eure Aval)
Iton
Vesgre
Voise.
Tärkeimmät sivujoet

Euren tärkeimmät sivujoet ovat, lueteltuina yhtymäkohtien mukaan myötävirtaan:
Eure-et-Loirin departementissa:
Livier (oikealta, pituus 17 km)
Coinon (vasemmalta, 22 km)
Roguenette (oikealta, 14 km; laskee Eureen Saint-Prestissä
Voise (oikealta, 33 km; laskee Eureen Pierresissä
Drouette (oikealta, 40 km; laskee Eureen Villers-le-Morhier'ssa
Maltorne (oikealta, 19 km; laskee Eureen Chaudonissa
Blaise (vasemmalta, 49 km; laskee Eureen Cherisyssä
Avre (vasemmalta, 80 km; laskee Eureen Montreuilissä
Vesgre (oikealta, 45 km; laskee Eureen La Chaussée-d-Ivryssä.
Euren departementissa:
Iton, 132 km; laskee Eureen Acquignyssä.
Hydrologia > Eure Louviersissa

Louviersissa, joka sijaitsee Euren alajuoksun varrella Euren departementissa, joen virtaamaa on seurattu 51 vuoden ajan (1971–2021). Joen tämän kohdan kautta kulkevan osan valuma-alueen pinta-ala on 5 935 km2.
Euren virtaama Louviersissa on keskimäärin 25 kuutiometriä sekunnissa. Eri kuukausien kesken se jakautuu seuraavasti:
| Creusen keskivirtaama Leugnyssä eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 33,20 | 33,20 |
| Helmikuu | Helmikuu |    | 34,30 | 34,30 |
| Maaliskuu | Maaliskuu |    | 32,40 | 32,40 |
| Huhtikuu | Huhtikuu |    | 27,30 | 27,30 |
| Toukokuu | Toukokuu |    | 24,10 | 24,10 |
| Kesäkuu | Kesäkuu |    | 21,50 | 21,50 |
| Heinäkuu | Heinäkuu |    | 18,90 | 18,90 |
| Elokuu | Elokuu |    | 17,90 | 17,90 |
| Syyskuu | Syyskuu |    | 18,50 | 18,50 |
| Lokakuu | Lokakuu |    | 20,90 | 20,90 |
| Marraskuu | Marraskuu |    | 23,50 | 23,50 |
| Joulukuu | Joulukuu |    | 28,30 | 28,30 |
Moniin muihin jokiin verrattuna Euren virtaaman vuodenajoista riippuvat vaihtelut ovat varsin vähäisiä. Talvella ja keväällä virtaama on kuitenkin selvästi suurempi kuin kesällä ja alkukesällä. Suurimmillaan se on helmikuussa, keskimäärin 34,3 kuutiometriä sekunnissa, ja pienimmillään elokuussa, keskimäärin 17,9 kuutiometriä sekunnissa.
Hydrologia > Pienimmät virtaamat

Vaikka Euren virtaaman säännölliset vaihtelut ovat melko vähäisiä, lyhytaikaiset epäsäännölliset vaihtelut saattavat olla varsin huomattavia.  Keskimäärin joka viides vuosi sen valuma-alueella sattuu kuiva kausi, jolloin joen virtaama pienenee 12 kuutiometriin sekunnissa. Pienin mitattu kolmen peräkkäisen päivän keskivirtaama on ollut 10,4 kuutiometriä sekunnissa, 31. elokuuta - 2. syyskuuta 1991.
Hydrologia > Tulvat

Silloin tällöin Euressa esiintyy melko suuriakin tulvia. Suurin joessa Louviersin kohdalla mitattu hetkellinen virtaama on ollut 29. maaliskuuta 2021, jolloin se oli 139 kuutiometriä sekunnissa. Samana päivänä mitattiin myös joen suurin vuorokautinen keskivirtaama.
Keskimäärin joka toinen vuosi joen virtaama ylittää 66 ja joka viides vuosi 77 kuutiometriä sekunnissa. Arvo 89 m3 ylittyy kerran kymmenessä vuodessa, arvo 100 m3 kerran 20 ja arvo 110 m3 kerran 50 vuodessa.
Hydrologia > Sademäärä

Euren valuma-alueen keskimääräinen vuotuinen sademäärä on 133 millimetriä, mikä vastaa 4,2 litraa neliökilometriä kohti sekunnissa. Tämä on selvästi vähemmän kuin useimmilla muilla seuduilla Pohjois-Ranskassa. Niinpä Seinen valuma-alueen keskimääräinen vuotuinen sademäärä on 240 millimetriä.
Nimen alkuperä

Gallialaisaikana Euren nimi oli Autura. Sen mukaan sai silloisen nimensä myös sen varrella sijainnut kaupunki Autricon, nykyinen Chartres.
Euren ja Eure-et-Loirin departementit ovat saaneet nimensä Eurejoen mukaan.
Ranskassa on yleistä, että jos eri puolilla maata on samannimisiä paikkakuntia, ne erotetaan toisistaan lisäämällä paikkakunnan alkuperäiseen nimeen prepositio sur ("päällä" tai myös "varrella") ja sen joen nimi, jonka varrella paikkakunta on. Tämän vuoksi myös Euren varrella on 18 kuntaa, joiden virallisiin nimiin kuuluu tarkenne "-sur-Eure."
Historia

Vuonna 1685 alettiin rakentaa Euresta Pontigouinin yläpuolelta Versaillesiin johtanutta noin 80 kilometrin pituista kanavaa, joka tunnetaan nimillä Euren kanava (ransk. Canal de l'Eure) tai Ludvig XIV:n kanava (ransk. Canal Louis XIV). Sen tarkoituksena oli johtaa vettä joesta Versaillesin hovin ja puutarhan tarpeisiin, mutta työ jäi kesken. Samassa yhteydessä Vaubanin toimeksiannosta Eurejoki perattiin purjehduskelpoiseksi Maintenonin akveduktin rakentamiseen tarvittavien materiaalien kuljetusta varten. Muutamissa kohdissa Euren viereen rakennettiin sen suuntainen kanava. Yksi näistä kanavista kulkee Maintenonin halki.
Euren sijainti Seinen valuma-alueella
Eure ja sen suurimmat (yli 19 kilometrin pituiset) sivujoet.
Näin ollen Livier (17 km) ja Roguenette (14 km) puuttuvat kartasta.
Käännös suomeksi
Sanoittaja

Sanoittajalla tarkoitetaan yleensä musiikkikappaleen sanoituksen kirjoittajaa. Oopperassa sanoittajasta käytetään nimitystä libretisti.
Sanoitus on lyriikkaa, joka on tarkoitettu pääsääntöisesti kuultavaksi ja solistin laulettavaksi. Sanoituksesta käytetään tämän vuoksi myös nimitystä laululyriikka. Sanoittaja kirjoittaa sanat tyypillisesti joko valmiiseen laulun sävelmään, melodiaa mukaillen tai päinvastoin, jolloin säveltäjä säveltää valmiiksi kirjoitetun tekstin. Usein sanoitus syntyy myös sävellyksen kanssa yhtä aikaa ja monet lauluntekijät ovatkin sekä sanoittajia, että säveltäjiä.
Edu Kettusen mukaan laulun sanoituksen ei tarvitse toimia pelkkänä tekstinä, vaan ainoastaan laulettuna . Heikki Salon kirjoittaman laululyriikan käsikirjan Kahlekuningaslaji mukaan sanoitus ei ole suoraan rinnastettavissa normaaliin runouteen, vaan se on oma kirjoittamisen lajinsa.
Suomenkielisiä sanoitusoppaita on kirjoitettu verrattain vähän. Internetistä on kuitenkin löydettävissä ainakin Pertti Oskalan ja Samuli Koivulahden artikkeleita. Varsinaisia sanoituskursseja on pitänyt Heikki Salo Sateen ääni Oy:nsä kanssa ja lisäksi yksityisesti muun muassa Juice Leskinen, Vexi Salmi, Kauko Röyhkä, Jukka Virtanen, Pauli Hanhiniemi ja Samuli Koivulahti.
Oopperassa sanoittajasta käytetään nimitystä libretisti. Libretisti kirjoittaa kaiken oopperaan sisältyvän tekstin, myös puhutun, joten libretisti on osaltaan myös käsikirjoittaja. Oopperan tekstiä kutsutaan libretoksi. Nykyaikaisessa suomenkielisessä pop-musiikissa sanoitus on monien musiikkialan ammattilaisten mielestä biisin tärkein osa.
Sanoittajien ammattiyhdistystoiminta

Säveltäjien ja sanoittajien oikeuksia ja Suomessa valvova ja käyttökorvauksia keräävä tekijänoikeusjärjestö on Teosto, jonka asiakkaita ovat myös Musiikkikustantamot. Lisäksi merkittävänä pidettävän määrän julkaisseilla sanoittajilla (kuten myös säveltäjillä) on mahdollisuus liittyä Säveltäjät ja Sanoittajat Elvis ry:hyn, joka antaa ristiriitatilanteissa myös lakiapua ja toimii lauluntekijöiden ammattiyhdistyksen kaltaisena elimenä. Lisäksi yhtenä sanoittajien verkostoitumiselimenä on toiminut vuodesta 2014 alkaen Suomen sanoittajayhdistys, joka järjestää mm. säveltäjien ja sanoittajien match making -tilaisuuksia ja co writing työpajoja.
Aiheesta muualla

Wikimedia Commonsissa on kuvia tai muita tiedostoja aiheesta .
Pertti Oskalan kirjoittama opas sanoittamisesta (Arkistoitu – Internet Archive).
Samuli Koivulahden artikkeleita (Arkistoitu – Internet Archive).
Feng Yulan

Feng Yulan (4. joulukuuta 1895 – 26. marraskuuta 1990) oli kiinalainen filosofi, joka pitkän uransa aikana pyrki tarkastelemaan kiinalaisia ajatuksia länsimaisen modernin filosofian keinoin. Hän kirjoitti kiinalaisen filosofian historian länsimaisesta näkökulmasta, ja pyrki kehittämään kiinalaisesta filosofiasta nykyaikaan soveltuvan version.
Feng julkaisi ensimmäisen kiinalaisen filosofian historiaa koskevan teoksensa vuonna 1934. Kommunistien valtaannousun jälkeen hän alkoi tulkita sekä omaa aikaisempaa tuotantoaan että kiinalaista filosofista perinnettä laajemminkin marksilaisuuden näkökulmasta.
Sakari Timonen (juristi)

Sakari "Saku" Timonen (s. 18. joulukuuta 1957 Juuka) on suomalainen bloggaaja, joka on tullut tunnetuksi pitämästään ”Uuninpankkopoika”-blogista. Varsinaiselta ammatiltaan Timonen on lakimies, ja hänellä on myös sosionomin koulutus. Timosen Image-lehden verkkosivuilla julkaistu blogi oli yksi Suomen suosituimmista, sillä oli kuukausittain noin puoli miljoonaa lukijaa. Timosen Facebook-sivulla puolestaan on yli 42 000 seuraajaa. Huhtikuussa 2017 Timonen siirtyi Imagesta Apu-lehden bloggaajaksi, kunnes kertoi lopettavansa bloginpidon vuoden 2022 lopussa.
Elämä

Pohjois-Karjalan Juuassa syntynyt Timonen syntyi kolmilapsiseen perheeseen, johon kuului kaksi poikaa ja yksi tyttö. Isä ajoi omaa taksia ja äiti piti huolen kirjanpidosta.
Kansakoulun, lukion ja armeijan jälkeen hän suoritti 1982 sosionomin kunnallistutkinnon Tampereen yliopistossa. Opintojen aikana hän oli kesät töissä Vantaan lastensuojelussa. Opintojen jälkeen 1982−1984 hän työskenteli Maaningan taloussihteerinä. Tämän jälkeen hän muutti pääkaupunkiseudulle ollen töissä 1985−1987 Vantaan kaupungin sosiaalivirastossa nuorisohuoltajana ja sosiaalitarkkailijana.
Opiskeltuaan Helsingin yliopistossa oikeustiedettä ja valmistuttuaan oikeustieteiden kandidaatiksi, Timonen toimi 1989−1990 Tie- ja vesirakennushallituksessa ylitarkastajana ja 1990−1997 Helsingin kaupungin apulaiskaupunginsihteerin virassa.Tästä hän siirtyi vielä vuosina 1998−1999 Helsingin kaupungin rakennusvirastoon toimistopäälliköksi.
Vuonna 2000 hän palasi kotiseudulleen Juukaan asumaan isänsä ja äitinsä kotitaloon. Hänen isänsä kuoli ohitusleikkaukseen vuonna 2006 ja siitä lähtien hän on asunut talossa kahden äitinsä kanssa. Hän on Juuassa asuessaan tehnyt bloggaamisen lisäksi sekalaisia juristin tehtäviä.
Politiikka

Juuan kunnanvaltuustoon Timonen valittiin vuonna 2012 SDP:n edustajana. Hän on myös kunnanhallituksen jäsen.
Blogi

Blogissaan Timonen käsittelee yhteiskunnallisia epäkohtia, kuten köyhyyttä ja erilaisia työelämään liittyviä asioita sekä muun muassa maahanmuuttoon liittyviä kysymyksiä ja rasismia. Hän on kiinnostunut erityisesti työllistämiseen liittyvistä asioista ja arvostellut erityisesti kuntouttavaa työtoimintaa sekä kirjoittanut palkattoman työn eri muodoista ja ongelmista.
Timonen aloitti bloginsa vuonna 2010 ja on siinä oikonut maahanmuuttajien sosiaalietuuksista liikkuvia vääriä tietoja. Hän on käsitellyt blogissaan myös netin valeuutissivustoja kuten MV-lehteä ja Magneettimediaa, oikaisemalla niissä esiintyviä perättömiä ja valheellisia väittämiä. Toukokuusta 2016 lähtien Timosen blogitekstit on julkaistu myös ruotsiksi käännettyinä.
Timosen oman luonnehdinnan mukaan hänen blogissaan on ”perusnegatiivinen sävy”, koska hän kirjoittaa ainoastaan asioista, jotka eivät Suomessa ole hyvin. Yleensä Timonen kirjoittaa aiheista, joihin hän voi ottaa mukaan myös juridiikkaa. Häntä on useasti pyydetty mukaan myös television ajankohtaisohjelmiin ja erilaisiin paneelikeskusteluihin, mutta hän ei pidä itseään julkisena esiintyjänä, vaan haluaa puhua tekstiensä kautta.
Blogi > Arvostelua

Ylen MOT-toimitus ei hyväksy Timosen väitettä: "– – toimittajat tekevät sitä, mitä heidän käsketään tehdä. Jostain käsketään vaikenemaan, jostain uutisoimaan aktiivisesti vaikka totuutta muunnellen."
Häirintä

Timonen on lukuisia kertoja joutunut häirinnän kohteeksi. Vuonna 2013 hän oikaisi blogissaan maahanmuuttajien sosiaalietuisuuksiin liittyviä vääriä tietoja, muun muassa osoittamalla, että heidän saamansa vähimmäistoimeentulotuet ja työttömyyspäivärahat eivät ole kantaväestöä suurempia. Blogikirjoituksensa vuoksi Timonen sai lukuisia törkyviestejä, jotka sisälsivät myös väkivallalla uhkailua.
Kesäkuussa 2015 hän kirjoitti perussuomalaisten kansanedustajan Olli Immosen kytköksistä uusnatsijärjestö Suomen Vastarintaliikkeeseen, minkä jälkeen hänen käyttämäänsä blogipalvelua vastaan tehtiin palvelunestohyökkäys. Sen jälkeen blogi siirtyi elokuussa Image-lehteen. Maaliskuussa 2016 Timosta pitkään häiriköinyt ja solvannut salolainen perussuomalaisten kunnanvaltuutettu erotettiin lautamiehen tehtävistään, kun Varsinais-Suomen käräjäoikeus katsoi hänen nettikirjoittelunsa olevan ristiriidassa tuomarilta vaadittavan käytöksen kanssa. Saman vuoden kesäkuussa Timosen 81-vuotiaalle äidille lähetettiin kirjeessä kuollut rotta. Samanlaisen uhkailun kohteeksi joutui myös toinen maahanmuuttokriitikoista kirjoittanut bloggari ja hänen kolmevuotias poikansa.
Tunnustuksia

Itsenäisyyspäivänä 2015 Timonen sai Sadankomitean tunnustuspalkinnon vaikutustyöstään yhteiskunnallisiin epäkohtiin puuttumisesta.
Aiheesta muualla

Sakari Timosen blogi Image-lehdessä (Arkistoitu – Internet Archive)
Sakari Timosen vanha blogi Wordpress-palvelussa
Sakari Timosen vanha blogi Äänestäjien liitto ry:n sivuilla (Arkistoitu – Internet Archive)